# Abu Simbel

### De la Wikipedia, enciclopedia liberă

Locaţia Abu Simbel

Complexul arheologic de la Abu Simbel, situat în Nubia (Egipt), este format din două temple tăiate direct în piatră în timpul domniei faraonului Ramses al II-lea. Complexul, remarcabil prin masivele statui de piatră ale lui Ramses şi ale soţiei sale, Nefertari, face parte din Nubian Monuments UNESCO World Heritage Site. A fost construit de Ramses al II-lea în secolul 13 î.Ch., pentru a-şi intimida rivalii nubieni şi pentru a comemora celebra bătălie de la Kadesh.

Statuia lui Ramses al II-lea de la Abu Simbel

## [modifică] Marele Templu

Este considerat cel mai frumos templu ridicat de faraonul Ramses al II-lea. Faţada templului are 33 metri înălţime, şi 38 metri lăţime, fiind păzit de patru statui ale lui Rameses al II-lea. Sus, pe faţadă este sculptat un şir de babuini, zâmbind răsăritului. Deasupra intrării este inscripţionat numele regelui Ser-Ma'at-Ra, iar între picioarele giganticelor statui se găsesc mai multe sculpturi mai mici ale familiei lui Ramses al II-lea: mama sa, Mut-tuy, soţia sa Nefertari, precum şi fii şi fiicele lui. Pe pereţii templului este descrisă bătălia de la Kadesh, purtată de Ramses cu hitiţii. Este un templu unic şi datorită modului în care Soarele luminează patru statui din interiorul templului, statui ale Ra-Harakhte, Ptah, Amun-Ra, şi Rameses II,zeificat, doar în două zile din an 21 februarie, ziua regelui, şi pe 22 octombrie, ziua încoronării sale.

## [modifică] Micul Templu

Este situat mai la nord de templul mai mare fiind dedicat de Ramses II zeiţei Hathor, zeiţa frumuseţii şi dragostei, şi prin aceasta frumoasei sale soţii Nefertari. Faţada este străjuită de şase statui, patru ale lui Rameses II şi două ale lui Nefertari. Interesat este faptul că cele şase statui sunt egale ca înălţime, lucru neobişnuit pentru Egipt şi semn al respectului pentru Nefertari.

## [modifică] Actual

Integritatea templelor a fost ameninţată de creşterea nivelului apelor Nilului în urma construcţiei barajului de la Assuan în anii '60, dar printr-un model de cooperare internaţională a UNESCO, siturile arheologice au fost cercetate, dezmembrate şi asamblate în acelaşi mod, dar cu 65 şi 200 de metri mai sus şi în spatele locaţiei originale, locaţie acoperită de apele lacului Nasser.

Faţada celui mai mare din cele două temple de la Abu Simbel
Wikimedia Commons conţine materiale multimedia legate de Abu Simbel
Adus de la "http://ro.wikipedia.org../../../a/b/u/Abu_Simbel_68cb.html"

Categorii: Locuri istorice în Africa | Egipt | Egiptul antic | Monumente

##### Views

- Articol
- Discuţie
- Versiunea curentă

##### Caută

##### În alte limbi

- العربية
- Български
- Català
- Česky
- Dansk
- Deutsch
- English
- Español
- فارسی
- Suomi
- Français
- Galego
- עברית
- Italiano
- 日本語
- Lëtzebuergesch
- Bahasa Melayu
- Nederlands
- Norsk (bokmål)
- Polski
- Português
- Русский
- Svenska
- Українська